Melikertas

Melikertas (vėliau Palaemonas) – graikų mitologijoje Orchomeno karaliaus Atamanto ir Ino sūnus, Learcho brolis.

Ėmus Ino ir Atamantui auginti Ino sesers Semelės sūnų dievą Dionisą, deivė Hera užsirūstino ant Ino ir Atamanto, kad jie ėmėsi auginti jos nekenčiamos Semelės sūnų ir pasiuntė Atamantui pamišimą. Pamišęs Atamantas nužudė savo sūnų Learchą. Vos spėjo nuo jo pabėgti Ino ir Melikertas. Vyras nusivijo juos ir buvo besučiumpąs. Netekusi vilties Ino su sūnum Melikertu nuo pakrantės uolų puolė į jūrą. Jūroje juos priglaudė nereidės ir nuo to laiko jie gyvena jūros gelmėse. Ino tapo deive Leukotėja, o Melikertas – Palaemonu.

Graikų mitologijos mirtingieji